Sy-Sima kraftverk

Sy-Sima kraftverk er et vannkraftverk i Simadalen i Eidfjord kommune i Vestland.

Det ligger i samme fjellanlegg som Lang-Sima kraftverk.
De to kraftverkene er tilsammen Norges nest største målt i installert effekt. Produksjonen startet i 1980.

Kraftverket har et omfattende nett av tunneler og dammer og de største magasinene er Langvatn, Rundavatn, Rembesdalsvatn og Sysenvatnet. Alle disse dammene er steinfyllingsdammer.

Det har to turbiner med installert effekt 620 MW med midlere årsproduksjon på 1 640 GWh. Fallhøyde 905 m.

Kraftverket regulerer og delvis tørrlegger fossene Vøringsfossen, Skykkjedalsfossen og Rembedalsfossen.

Grasbotntjørni pumpestasjon åpnet i 2016, pumper vann fra Grasbotntjørni til Langvatn. Det øker produksjonen i Sima med 8 GWh.

Eiere er Statkraft 65 %, BKK 26,25 % og Sunnhordland Kraftlag 8,75 %.

Sy-Sima har det største Pelton-løpehjulet i verden, på 5 meter i diameter. Vannets kraft på skålene er 5.5 millioner Newton. I 2015 brakk en skovel av, og 'reservehjulet' (som avbildet under) ble tatt i bruk. Det havarerte løpehjulet, delvis sveiset sammen, står oppstilt sentralt i Eidfjord.

 Galleri 

 Se også 
 Sysendammen

Referanser

Kilder

 NVE vannkraftdatabase Sy-Sima
 Statkraft.no om Sima kraftverk
 Sunnhordland Kraftlag

 Eksterne lenker 
 Statkraft om Grasbotntjørni pumpe (arkiv)
 Hardanger Folkeblad om turbinhavari

Kategori:Vannkraftverk i Vestland
Kategori:Kraftverk i Eidfjord
Kategori:Kraftverk etablert i 1980
Kategori:Eidfjordvassdraget
Kategori:Sunnhordland Kraftlag
Kategori:BKK
Kategori:Statkraft